Mannheim û Darmstadtî de hêrişê kîmyewî yê dewleta tirke ya îşxalkere ameyî protestokerdene. Atina de zî derheqê hêrişanê kîmyewîyan de agahîyî ameyî dayene.
Şaristanê Mannheimî yê Almanya de bi rayraşîyayîş û mîtîngî hêrişê kîmyewî ameyî şermezarkerdene. Çalakîyan de fotografê 17 gerîlayanê ke pê çekanê kîmyewîyan şehîd bibî ameyî kiriştene.
Şaristanê Darmstadtî de zî serkêşîya Meclîsê Cinîyan ê Rosa û Meclîsê Komelê Demokratîkî yê Kurdan de çalakîye ameye kerdene. Çalakîye de bi sloganan paştî dîyaye xoverdayîşê gerîlayan û hêrişê dewleta tirke ameyî şermezarkerdene.
Şaristanê Atina yê Yunanîstanî de serkêşîya TCŞ û Merkezê Kulturî yê Kurdan de ciwanan stand naro û derheqê hêrişanê kîmyewîyan ê dewleta tirke de agahîyî dayî, vilawekî vila kerdî
